**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ПЛАН ЗА КОНТРОЛ И ПОДДЪРЖАНЕ НА ПЛОЩАДКИТЕ ЗА ИГРА НА ТЕРИТОРИЯТА НА ОБЩИНА ГУЛЯНЦИ**

**I. ОСНОВАНИЕ**

Настоящият План за контрол и поддържане на площадките за игра на територията на община Гулянци, се разработва на основание чл. 67 от Наредба № 1 от 12 януари 2009 г. за условията и реда за устройството и безопасността на площадките за игра (НУРУБПИ), съгласно който планът се изготвя от стопанина на площадката за игра. За обществено достъпни площадки за игра, чиито стопани са общините съставеният план и неговото изпълнение подлежат на контрол от общинските съвети.

**II. ОБХВАТ**

Настоящият План за контрол и поддържане на площадките за игра на територията на община Гулянци определя реда за поддържане и контрол на площадките за игра на територията на община Гулянци, изчерпателно изброени в **Приложение № 1** и

съдържа:

1. Необходимите за спазване на изискванията на наредбата мерки;
2. Финансови средства;
3. Срокове и отговорници;
4. График за извършване на периодичен (функционален) и годишен основен контрол;
5. Писмени процедури за извършване на периодичен (функционален) и годишен основен контрол.

**III. ЦЕЛ**

Да се подобри безопасността на обществено достъпните площадки за игра, разположени на територията на община Гулянци.

**IV. ОСЪЩЕСТВЯВАНЕ НА КОНТРОЛ НА ПЛОЩАДКИТЕ ЗА ИГРА НА ТЕРИТОРИЯТА НА ОБЩИНА ГУЛЯНЦИ**

В съответствие с разпоредбата на чл. 68, ал. 1 от НУРУБПИ площадките за игра на територията на община Гулянци подлежат на периодичен (функционален) контрол и годишен основен контрол.

**1. ПЕРИОДИЧЕН (ФУНКЦИОНАЛЕН) КОНТРОЛ НА ПЛОЩАДКИТЕ ЗА ИГРА НА ТЕРИТОРИЯТА НА ОБЩИНА ГУЛЯНЦИ:**

**1.1 Обхват на контрола** - подробна проверка на функционирането и  
стабилността на съоръженията за игра в резултат на тяхното износване, както и  
подробна проверка на всички останали елементи на площадката.

**1.2. Цел на контрола** - откриване и своевременно отстраняване на  
потенциалните опасности, което не позволява задълбочаване на установените проблеми  
и позволява да се спестят средства за поддръжката на съоръжението в дългосрочен  
план.

**1.3. Отговорни длъжностни лица:**

* **Зам.-кмет на Община Гулянци** за площадки за игра с административен адрес в гр.Гулянци
* **Кметове на населени места** според административния адрес на площадката за игра.

**1.4**. **График за извършване на контрола:**

* **Два пъти в годината – до 15-то число на месеците Май и Октомври на текущата година** на включените в **приложение 1** площадки за игра

**1.5.** **Отчитане на извършения контрол:**

След осъществяване на контрола лицата по т. 1.3. предоставят на Кмета на Община Гулянци попълнени доклади **(Приложение № 2** към настоящия план). Докладите следва да включват най-малко следната информация:

1.5.1. Наименование, местоположение на площадката, дата и час на провеждане на контрола, вид на контрола и данни за лицето, извършило контрола;

1.5.2. Установени опасности и рискове, свързани с настъпили изменения в конструкцията на съоръженията, елементите на обзавеждането, настилката и растителността вследствие на повреди при ползването, вандализъм, атмосферни въздействия и др.

1.5.3. Предлагани мерки за премахване на установените опасности и рискове за безопасната експлоатация на площадката за игра.

**1.6.** **Финансови средства за осъществяване на контрола** - Бюджет на  
Община Гулянци.

**2. ГОДИШЕН ОСНОВЕН КОНТРОЛ НА ПЛОЩАДКИТЕ ЗА ИГРА НА ТЕРИТОРИЯТА НА ОБЩИНА ГУЛЯНЦИ:**

**2.1.Обхват на контрола** - пълна и подробна проверка на общото ниво на безопасност на площадката за игра спрямо изискванията на НУРУБПИ. За съоръженията за игра и за положените настилки контролът се извършва в пълно съответствие с инструкциите на производителите им и с изискванията на съответните стандарти.

**2.2. Цел на контрола** - да се повиши безопасността на площадките за игра на територията на община Гулянци и да се намалят броя на регистрираните злополуки.

**2.3. Отговорно длъжностно лице:**

**Кмет на Община Гулянци** - възлага на лицензиран орган за контрол извършването на пълна и подробна проверка на общото ниво на безопасност на площадките за игра с администртативен адрес в община Гулянци.

**2.4.** **График за извършване на контрола:**

* **Веднъж на 12 месеца** за включените в **Приложение № 1** площадки за игра
* **До 12 месеца** след въвеждането на площадката в експлоатация

**2.5.** **Отчитане на извършения контрол:**

Органът за контрол, на който е възложено извършване на проверката, издава и предоставя на Кмета на Община Гулянци доклад за извършения контрол и/или сертификат за контрол, съдържащ всички резултати от извършената проверка, както и цялата информация за тяхното разбиране и тълкуване. Въз основа на тези документи органът за контрол определя съответствието на площадката за игра с изискванията на НУРУБПИ.

**2.6.Финансови средства за осъществяване на контрола** - Бюджет на Община  
Гулянци.

**V. ДОКУМЕНТИРАНЕ НА ВЪЗНИКНАЛИ НА ПЛОЩАДКИТЕ ЗА ИГРА**

**ЗЛОПОЛУКИ**

**1.Цел** - създаване на архив, съдържащ данни за по-тежките контузии и наранявания възникнали на площадките за игра, които се вземат предвид при поддържането им.

**2. Отговорни длъжностни лица:**

* **Зам.-кмет на Община Гулянци** за площадки за игра с административен адрес в гр. Гулянци
* **Кметове на населени места** според административния адрес на площадката за игра.

**3**.**Отчитане на възникнали злополуки** - незабавно след получаване на  
информация за възникнала злополука (по-тежки контузии и наранявания) отговорните  
длъжностни лица по т. 2 посещават мястото на инцидента и съставят доклад съгласно  
**Приложение № 3,** по възможност се правят снимки за документиране на причините за  
инцидента. Съставените доклади се предоставят на Кмета на Община Гулянци **в срок  
до *24* часа** от настъпване на злополуката.

**VI. ПРЕМАХВАНЕ НА УСТАНОВЕНИТЕ ОПАСНОСТИ И РИСКОВЕ ЗА БЕЗОПАСНАТА ЕКСПЛОАТАЦИЯ НА ПЛОЩАДКАТА ЗА ИГРА**

1. За премахване на установените опасности и рискове за безопасната  
експлоатация на площадките за игра могат да бъдат предприети следните мерки:

- Технически;

- Организационни;

- Информационни (табели и означения).

2. При установяване на изменения на площадка за игра, които създават  
непосредствен риск от нараняване (нарушена конструкция на съоръжение за игра,  
елемент на обзавеждането и ограждението, опасни неравности по настилките, липса на  
настилки и др.), се предприемат незабавни мерки за нейното обезопасяване и/или  
преустановяването на достъпа до съответната площадка за игра или част от нея.

**Отговорни длъжностни лица:**

* **Зам.-кмет на Община Гулянци** за площадки за игра с административен адрес в гр. Гулянци
* **Кметове на населени места** според административния адрес на площадката за игра.

3. След всеки извършен контрол се определят необходимите мерки в зависимост  
от установените опасности и несъответствия с оглед привеждането й в съответствие с  
изискванията за безопасност по реда на НУРУБПИ.

**Отговорно лице:**

Кмет на Община Гулянци

4. Когато по време на годишен контрол се установи несъответствие на  
съоръжение за игра, елемент на обзавеждането и/или настилка се уведомява  
производителя/доставчика им за необходимостта от предприемане на коригиращи  
действия.

**Отговорно лице:**

Кмет на Община Гулянци

Финансовите средства за премахване на установените опасности и рискове за безопасната експлоатация на площадката за игра се осигуряват от бюджета на Община Гулянци.

Планът и списъкът на детските площадки подлежат на изменение и допълнение в случай на необходимост.

**Приложения:**

1. Приложение № 1. Списък на площадките за игра на територията на община Гулянци;
2. Приложение № 2. Образец на Доклад за извършен периодичен контрол;
3. Приложение № 3 - Образец на Доклад за възникнала злополука.