**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**П Р Е Д Л О Ж Е Н И Е**

**От Лъчезар Петков Яков – Кмет на Община Гулянци**.

**ОТНОСНО:** Приемане на План за контрол и поддържане на площадките за игра на територията на община Гулянци.

**УВАЖАЕМИ ОБЩИНСКИ СЪВЕТНИЦИ,**

Площадките за игра по смисъла на § 5, т. 70 от ЗУТ са неразделна част от планирането и устройството на жизнената среда. Тяхната безопасност е необходима за всички ползватели и гаранция за сигурността на средата в която се разполагат и използват те. Изискванията по отношение на площадките за игра в това число на тяхната безопасност са регламентирани в конкретен нормативен акт - Наредба №1 за условията и реда за устройството и безопасността на площадките за игра. Съгласно чл. 67 от наредбата, стопанинът на площадката за игра (в случая Община Гулянци) съставя план за контрола и поддържането й за осигуряване на съответствие с изискванията за безопасност.

В тази връзка предлагам на Вашето внимание изготвен план за контрола и поддържането на площадките за игра на територията на Община Гулянци по населени места, неразделна част от настоящото предложение. Планът е разработен в съответствие с изискванията на наредбата, за устройството и безопасността на обществено достъпни площадки за игра, разположени на открито и на закрито, в т.ч. изискванията за безопасното им ползване, поддържането и контрола като същевременно е съобразен с правилата и нормативите за устройство на територията, на нормативните актове за пожарна безопасност, изграждане на достъпна среда, хигиена, опазване на здравето и околната среда и на националните стандарти, с които са въведени европейските стандарти, определящи изискванията към съоръженията за игра. Планът и списъкът на детските площадки подлежат на изменение и допълнение в случай на необходимост.

С оглед гореизложеното на основание чл.21, ал. 1,т. 8 и т. 12 от Закона за местното самоуправление и местната администрация (ЗМСМА) и чл. 67, ал. 4 от Наредба № 1 от 12 януари 2009 г. за условията и реда за устройството и безопасността на площадките за игра, чл.5 ал.1 т.11 от Правилника за дейността на Общински съвет Гулянци, предлагам Общински съвет Гулянци да вземе следното:

**РЕШЕНИЕ:**

Приема План за контрол и поддържане на площадките за игра на територията на община Гулянци.

**ЛЪЧЕЗАР ЯКОВ**

***Кмет на Община Гулянци***