 **ОБЩИНА ГУЛЯНЦИ, ОБЛАСТ ПЛЕВЕН**

гр. Гулянци, ул. “В. Левски” № 32, тел:6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**  
**ОБЩИНСКИ СЪВЕТ**  
**ГРАД ГУЛЯНЦИ**

**годишен отчет за изпълнение на Програмата за**

**управление на ОбщинаТА за мандат 2023 – 2027 г.**

**ЗА 2025 г.**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ**

Документът е изготвен в изпълнение на чл. 44, ал. 5 от Закона за местното самоуправление и местната администрация (ЗМСМА), съгласно който кметът на Общината представя пред Общинския съвет Годишен отчет за изпълнението на Програмата за управление за срока на мандата.

Настоящият отчет представя работата на кмета на Община Гулянци и ръководената от него Общинска администрация, като обхваща периода на календарната 2025 г. от управлението през мандат 2023-2027 г.

Отчетът цели да представи подробна информация за конкретно предприетите последователни и систематични действия и инициативи, в съответствие със заявените приоритети за постигане на устойчиво развитие на Община Гулянци.

Настоящият отчет е структуриран така, че отразява в съдържателен аспект работата на отделните структурни звена на Община Гулянци. В същото време, изложението е представено на база основните приоритетни области, залегнали в Програмата за управление на кмета за мандат 2023–2027 г. За постигане на приоритетите, визирани в Програмата за управление, основните принципи в работата на кмета и ръководената от него Общинска администрация се основаваха на:

- Открито, почтенно и експертно управление;

- Спазване на законите, зачитане на морала и обществените очаквания;

- Максимална ефективност на провежданите дейности и проекти;

- Осезаема обществена полза от реализацията им;

- Партньорство с бизнеса, неправителствения сектор, междуобщинско, междурeгионално, международно сътрудничество;

- Прозрачност при управлението на общинските активи;

- Активна работа за изготвяне, защита и привличане на повече проекти от европейските фондове и бюджета на държавата;

- Гарантиране на обществения интерес при разходването на бюджетни средства и управлението на европейски проекти.

Основни цели:

- Благоустройство и изграждане на съвременна инфраструктура;

- Целесъобразно, активно и прозрачно финансиране на общинските проекти и дейности;

- Ефективно и рационално управление на общинското имущество;

- Балансирано развитие на централна градска част и населените места в общината,

- Решително подобряване на обществения ред и сигурност;

- Интеграция на групите в неравностойно положение чрез социални мерки и европейски програми;

- Обогатяване и осъвременяване на базата за спорт и младежки дейности;

- Изграждане на богата, позитивна духовна и културна среда на основата на традициите и съвременните условия;

За да се реализират стратегическите цели на Програмата за периода 2023 – 2027 година се залага на няколко приоритетни области, върху които ще се концентрират усилията и ресурсите на администрацията и местната общност.

**ПРИОРИТЕТИ В РАБОТАТА НА ОБЩИНА ГУЛЯНЦИ ЗА ПЕРИОДА 2023 – 2027 ГОДИНА**

**АДМИНИСТРАЦИЯ**

**ПОДОБРЯВАНЕ НА АДМИНИСТРАТИВНОТО ОБСЛУЖВАНЕ И КОМУНИКАЦИЯТА С ГРАЖДАНИТЕ**

Община Гулянци е сертифицирана по стандарти ISO 9001:2015 и ISO 14001:2015. Стандартите акцентират върху **външните и вътрешни фактори**, които биха могли да повлияят върху постигането  на целите на организацията. Една последица от това и ключова база за анализа на риска  е понятието “**заинтересовани страни‘.**

**Внедрихме стандарт** ISO 27001:2013 и GDPR с цел покриване изискванията на Регламент (ЕС) 2016/679 (Общ регламент за защита на данните) приет на 25.05.2018г. **Община Гулянци** се стреми да спазва местните закони и регламенти, свързани със защита на личните данни в Р България и страните, в които общината извършва дейности по партньорски проекти, обмен на кадри и др.. GDPR описва основните принципи, съгласно които общината обработва лични данни за потребители, клиенти, доставчици, търговски партньори, служители и други физически лица и определя отговорностите на своите дирекции, отдели и служители при обработването на личните данни. Тази политика се прилага за общинската администрация и кметства, които обработват лични данни на субекти на данни от ЕИО и извън Европейската Икономическа Общност (ЕИО).

Центърът за административно обслужване се използва ефективно от всички граждани, като е осигурен достъп за хора с увреждания до сградата за предлагане на услуги от типа „на едно гише”. С внедряването на софтуерни продукти „Акстър” и „Матеус” се осигурява своевременно обслужване на гражданите, непрекъснатост на работния процес и връзка между отделите в Общинска администрация. Осигурен е електронен ежедневен обмен на данни с МФ и електронен трансфер на данни с НАП, КАТ и други институции за по-ефективно обслужване и отразяване задълженията на лицата. Въведохме комплексно административно обслужване. Извършваме услуги, без да е необходимо заявителят да предоставя информация или доказателствени средства, за които са налице данни, събирани или създавани от общинска администрация.

Искането за получаване на административна услуга може да бъде направено устно или в писмена форма, лично или чрез упълномощен представител на заинтересуваното лице.

Искането може да се заяви устно, когато административната услуга позволява да бъде извършена веднага.

Приемането и регистрирането на исканията за извършване на административни услуги, жалби и сигнали от физически и юридически лица се извършва в:

а/ Община Гулянци – Център за административно обслужване

б/ Всички кметства.

За административни услуги по ГРАО, искания се подават във всички кметства с изключение на:

            а/ заверка на документи по гражданско състояние за чужбина;

            б/ удостоверение за настойник - попечител.

Молби и жалби на граждани се приемат във всички кметства на Общината.

Работното време на Център за административно обслужване е от 08.30 до 17.00 ч. без почивните дни събота и неделя.

Административните услуги се изпълняват без да е необходимо заявителят да предоставя информация или доказателствени средства, за които са налице данни, събирани или създавани от община Гулянци, която е първичен администратор на данни, независимо дали тези данни се поддържат в електронна форма или на хартиен носител.

Подаване на  заявлението - може да се извърши по един от следните начини:

      1. Чрез подаване на заявлението в Център за административно обслужване на граждани в Община Гулянци лично или чрез надлежно упълномощено лице;

2. Чрез официалната електронна поща на общината [obahtina\_gulianci@mail.bg](mailto:obahtina_gulianci@mail.bg)

       3. Чрез изпращане на заявлението заедно с изискваните документи чрез лицензиран пощенски оператор;

Заплащане на таксите и цените на услугите:

1. В брой на каса;

2. По банков път по сметката на общината със съответния код.

3. Чрез Единния модел за заявяване, заплащане и предоставяне на електронни административни услуги, към който Община Гулянци е присъединена

Получаване на услугата  - може да се извърши съгласно указания в заявлението начин, който се отбелязва от заявителите при подаване на заявлението.

1. На място в Община Гулянци - лично от звеното за административно обслужване или от упълномощено лице от звеното за административно обслужване.

2. Чрез лицензиран пощенски оператор със заплащане цената на пощенската пратка при получаване от заявителя на предварително заявен адрес.

            Община Гулянци използва за улеснение на физически и юридически лица Система за сигурно е-връчване. Електронното връчване е система, която позволява изпращане и/или получаване и съхраняване на електронни документи за/от публични органи, физически и юридически лица. Поддържа възможност за известяване чрез мейл и SMS (чрез използване на SMS услуга на GSM оператор). Времето на изпращане и получаване на документа/съобщението се записва като се ползва услуга за удостоверяване на време. Физическите и юридическите лица могат изпращат и получават съобщения, да заявяват услуги и да получават информация, като използват потребителски интерфейс на адрес [**https://edelivery.egov.bg/**](https://edelivery.egov.bg/). Достъпът през интерфейса се осъществява след регистрация чрез средство за идентификация на потребителите (квалифициран електронен подпис, ПИК на НОИ и други, приети с държавен акт).

Община Гулянци е присъединена към Единния модел за заявяване, заплащане и предоставяне на електронни административни услуги и предлага възможност да се заявят всички административни услуги и по електронен път на следния адрес <https://unifiedmodel.egov.bg/wps/portal/unified-model/for-citizens-and-businesses/active-e-admin-services/active-e-admin-services>. Всеки потребител може заяви електронна услуга, като притежава валиден електронен подпис (КЕП) и притежава профил в системата в Системата за сигурно е- връчване .

Компетентното и своевременно извършване на административни слуги и издадените документи е белег за добре работеща и отворена към потребителите администрация.

За периода от 01.01.25г.- 31.12.2025г. от Общинска администрация Гулянци, са предоставени следните видове услуги:

Възстановяване или промени на име (идентификатор на услуга 2033) – 2 бр.

Заверка на документи по гражданско състояние за чужбина (идент. на услуга 2110)- 42 бр.

Издаване на многоезично извлечение от акт за гражданско състояние (идент. на услуга 2000)- 14 бр.

Издаване на препис извлечение от акт за смърт за втори и следващ път (идент. на услуга 2034)- 29 бр.

Издаване на удостоверение за вписване в регистъра на населението (идент. на услуга 2138)- 7 бр.

Издаване на удостоверение за идентичност на лице с различни имена (идент. на услуга 2092)- 79 бр.

Издаване на удостоверение за наследници (идент. на услуга 2016)- 1355 бр.

Издаване на удостоверение за настоящ адрес, при вече регистриран настоящ адрес (идент. на услуга 1997)- 43 бр.

Издаване на удостоверение за настоящ адрес, след подаване на адресна карта за заявяване или промяна на настоящ адрес (идент. на услуга 2107)- 237 бр.

Издаване на удостоверение за постоянен адрес, при вече регистриран постоянен адрес (идент. на услуга 2128)- 27 бр.

Издаване на удостоверение за постоянен адрес, след подаване на заявление за заявяване или промяна на постоянен адрес (идент. на услуга 2079)- 133 бр.

Издаване на удостоверение за раждане (идент. на услуга 2076)- 13 бр.

Издаване на удостоверение за семейно положение (идент. на услуга 2109)- 85 бр.

Издаване на удостоверение за семейно положение, съпруг/а и деца (идент. на услуга 2075)- 60 бр.

Издаване на удостоверение за сключване на брак от български граждани в чужбина (идент. на услуга 2017)- 2 бр.

Издаване на удостоверение за сключен граждански брак – дубликат (идент. на услуга 2037)- 6 бр.

Издаване на удостоверение за съпруг/ и родствени връзки (идент. на услуга 2036)- 34 бр.

Съставяне на актове за гражданско състояние на български граждани, които имат актове, съставени в чужбина ( идент. на услуга 2080)- 25 бр.

Нотариални заверки- 2076 бр.

Усъвършенствахме деловодната си система, като от 01.11.2018г. въведохме система за електронен документооборот между институциите в съответствие с указанията и изисквания на Държавна агенция „Електронно управление”, като текущия програмен продукт отговаря на изискванията на Министерство на електронното управление за въвеждане на задължителен електронен вътрешен документооборот от 01.01.2026г. . Осигурихме възможност за извършване на плащания за местни данъци и такси с дебитни и кредитни карти, чрез системата ePay.bg и касово - в брой в офисите на дружеството. Архивирахме картотечните регистри на населението и преминаване изцяло към поддържането на техния електронен еквивалент, като осигурихме достъп до този масив от данни и за всички кметства за улесняване издаването на актовете по гражданско състояние.

Във всички кметства е внедрена Информационна система „Единство2“ на Нотариалната камара. С внедряването й се изпълняват разпоредбите на Наредба за допълнение на Наредба № 32 от 1997 година за служебните архиви на нотариусите и нотариалните кантори и Закона за нотариусите и нотариалната дейност.

. Във връзка с изискванията на Закона за въвеждане на еврото в Република България (ЗВЕРБ) Общински Съвет Гулянци прие изменение и допълнение на следните наредби*:*

1.Наредба за определянето и администрирането на местните такси и цени на услуги на територията на община Гулянци

2.Наредба за определяне размера на местните данъци през 2025г.

3.Наредба за реда за придобиване, управление и разпореждане с общинско имущество

4.Наредба за ползване на пасища и мери –публична общинска собственост и предоставянето им за индивидуално и общо ползване на земеделски стопани за отглеждане на животни или на лица, поели задължение да ги поддържат в добро земеделско и екологично състояние

5.Наредба за търговската дейност на територията на Община Гулянци

6.Наредба за изграждане и опазване на зелената система на територията на община Гулянци

7.Наредба №1 за поддържане и опазване на обществения ред и общинското имущество на територията на Община Гулянци

8.Наредба за управление на отпадъци на територията на община Гулянци

9.Наредба за условията и реда за установяване на жилищни нужди и настаняване в общински жилища

10.Наредба за регистрация и отглеждане на кучета на територията на община Гулянци

11.Наредба за условията и реда за разкопаване на елементите на техническата инфраструктура на Община Гулянци

12.Тарифа за определяне на наемни цени на общинско имущество в Община Гулянци

Превалутирането на посочените в наредбите и тарифите размери на местните такси и цени на услуги и права и други от левове в евро се извършва при прилагане на правилата за превалутиране по чл.12 от Закона за въвеждане на еврото в Република България (ЗВЕРБ) и за закръгляване по чл.13 от Закона за въвеждане на еврото в Република България (ЗВЕРБ)

**ОБЩИНСКИ ФИНАНСИ**

Дирекция „Бюджет, финанси и местни приходи ” формира финансовата политика на Община Гулянци, организира и направлява бюджетния процес, подпомага кмета на общината за правилното и законосъобразното използване на финансовите ресурси, за предотвратяване на разхищения и злоупотреби с парични средства и стоково-материални ценности, осъществява текущ контрол и оценка на изпълнението на общинския бюджет и предлага решения за ефективно регулиране, организира финансовата и счетоводната дейност на общината, организира отчитането на собствените приходи в общинския бюджет, консолидира отчета на Общината с отчетите на второстепенните разпоредители, организира отчитането на проектите и програмите със средства на Европейския съюз и други международни програми, консолидира отчетите на проектите и програмите със средства на Европейския съюз и други международни програми на Общината и на всички второстепенни разпоредители, разработва средносрочни прогнози и анализи за финансовото състояние на Общината, осъществява връзките и взаимодействието с републиканския бюджет и други финансови институции.

Бюджетът за 2025 г. е разработен, разгледан на публично обсъждане и приет с Решение на Общинския съвет № 289 / 15.04.2025 г., и е в размер на 19 260 255 лева. Към 31 декември 2025 г. бюджетът на Община Гулянци е в размер на 356 229 243 лв., а изпълнението му по прихода е 36 271 948 лв. / 100,12 %/. През периода са постъпили приходи, помощи и дарения в размер на 3 827 444 лв., в т. ч. постъпления от продажба на нефинансови активи 46 172 лв., дарения 12 108 лв., данък при придобиване на имущество 165 996 лв., такса битови отпадъци 486 163 лв.. Субсидията от Централния бюджет е в размер на 16 775 889 лв., получените трансфери са в размер на 12 405 288 лв. Просрочените вземания са в размер на 118 981 лв., от които просрочени вземания от наеми – 87 527 лв. Просрочените задължения няма. Общото изпълнение на разходите за отчетния период е в размер на 32 810 001 лв.. Най-много средства са изразходвани за функция “Социално осигуряване и грижи” 10 235 782 лв, “Образование” 8 400 347 лв., следват функциите “Жилищно строителство и БКС” 6 162 194 лв., “ Общи държавни служби ” 3 298 589 лв., “Отбрана и сигурност” 2 367 701 лв., “ Икономически дейности и услуги ” 1 043 492 лв., Дейности по почивно, културно и религиозно дело” 745 056 лв, “ Здравеопазване ” 556 840 лв.. Извършените капиталови разходи са на обща стойност 12 052 140 лв., в т.ч. по бюджета на общината 9 697 648 лв., със средства от ЕС 2 354 492 лева, а текущи ремонти за 455 261 лева.

Месните приходи на Община Гулянци от 2015 г.до 2024г. - видно от /справка 1/,

Справка 1

Приходи по § Изпълнение на приходите по години / в лв. /

2015 2016 2017 2018 2019 2020 2021 2022 2023 2024 2025 2026

Патентен д-к 8790 11370 8320 7879 7629 6941 4295 6296 4355 5274 7100 5200

Данък недв.имот 100000 114000 110000 97000 100000 152665 164678 255176 17212 179260 169889 190000

Данък прев.с/ва 111000 209000 182000 189000 222000 243385 277719 285951 258692 322413 423630 400000

Данък прид.иму-во 204000 167000 258000 122000 288000 233399 258157 291690 368367 153658 143854 130000

Общо дан.приходи: 423790 501370 558320 415879 617629 636390 704849 839113 803526 660605 744473 725200

Такса бит.отп. 223000 255000 262000 248000 258000 272023 304009 443835 569377 418627 448536 470000

са с тенденция на леко увеличение на приходите с опасения за намаляване на техният размер за в бъдеще поради следните причини:

* намалява броят на лицата облагани с окончателен патентен данък/видно от справка 2/
* намалява броят на партидите недвижими имоти / премахва се част от сградният фонд и на негово място не се строи друг /
* броя на сделките за възмездно и безвъзмездно придобиване на имущество е изключително на случаен принцип и през годините варира различно
* намаляват и приходите от такса битови отпадъци, поради масово изоставане и целогодишно не ползване на имоти,голяма част от тях са се превърнали в голи поляни

За целта на основание Заповед № РД-09-706 / 18.12.2019г., на Кмета на Община Гулянци, се извърши проверка на подадените декларации за освобождаване на част от ТБО , и няколко проверки за разкриване на нови патентни дейности.

Прогнозните данни за всяка следваща година се изчисляват като в предвид се взимат броя на партидите ,облога и размера на приетия промил от ОбС на Общината, например:

За ДНИ бр. партиди физически лица - 9 484 с годишен облог 127000 лв.

* юридически лица - 1229 с годишен облог 86000 лв.
* общо прогнозен ДНИ 2026г. - 213000 лв.

Освободени от данък имоти с дан.оценка до 1680 лв 27108 лв.

Окончателен прогнозен данък недвижим имот 2026г. - 190000 лв

/справка 2/

Справка за броя на приетите и обработени декларации и удостоверения по години както следва:

Видове декларации и Приети декларации и удостоверения по години

Прогнозни данни

Удостоверения по ЗМДТ 2016 2017 2018 2019 2020 2021 2022 2023 2024 2025 2026

Декларации по чл.14 887 1105 1006 1223 1528 1879 2757 1786 2117 2589 2300

Декларации по чл.54 1079 609 1637 813 1586 1601 1545 1345 1400 1465 1400

Декларации патентен д-к 72 62 73 72 55 54 53 48 45 54 47

Декл.за освоб.ТБО 961 1013 1013 1050 947 893 994 980 900 924 900

Данъчни оценки 2730 2484 2352 2912 2118 2348 3029 1950 3411 2560 2500

Удостов-я декл.данни 288 278 228 279 225 141 131 111 128 158 130

Удост.за липса задълж. 154 106 119 44 74 115 126 100 120 142 120

Удост.за пл.данък МПС 107 86 206 75 33 60 20 15 17 15 15

ОБЩО: 6280 5741 6634 6468 6593 7089 5161 4976 8138 7907 7412

Отчет 2019г,2020г,2021 г.,2022г., 2023г., 2024г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Произход на приходите** | **2019** | **2020** | **2021** | **2022** | | **2023** | **2024** | **2025** |
| От съставени АУЗ | 11139 | 11200 | 11500 | 20730 | | 20000 | 74928 | 155820 |
| От Уведомителни писма | 8200 | 10600 | 9300 | 0 | 0 | | 0 | 0 |

Осигуряването на ефективни и качествени услуги на гражданите и бизнеса свързани с увеличаването на местните приходи ще продължим през следващите години чрез :

- Постоянно повишаване квалификацията и уменията на служителите;

- Осигуряване на електронен обмен на данни с МФ

- Осигуряване на програмен модул за електронен архив на данни

- Осигуряване на онлайн визуализация на задълженията на гражданите

- Осигуряване на електронен трансфер на данни с НАП, КАТ и други институции.

- Осигуряване на безплатен автоматизиран достъп до база данни на Имотния регистър на Агенцията по вписвания, чрез осигуряване на клиентски сертификат

- Включване в националния туристически регистър, на основание чл.12, т.5 от Закона за туризма и оторизиране на служител на Общината за право на достъп чрез парола от Министерството на туризма

- поддържане четиригодишна бюджетна прогноза за местните приходи а именно:

За очакваните прогнозни приходи и такса битови отпадъци за периода 2020 - 2023г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Приходи по §** | **Изпълнение** | | | | | |  | **Прогнозни приходи** |
|  | **2019** | **2020** | **2021** | **2022** | **2023** | **2024** | **2025** | **2026** |
| **Патентен д-к** | 7629 | 6941 | 4295 | 6296 | 5800 | 5270 | 7100 | 5200 |
| **Данък недв.имот** | 100000 | 152667 | 164678 | 255000 | 130000 | 179260 | 170000 | 190000 |
| **Данък прев.с/ва** | 222000 | 243385 | 277719 | 285951 | 225000 | 322410 | 424000 | 400000 |
| **Данък прид.иму-во** | 288000 | 233399 | 258157 | 291690 | 190000 | 153650 | 143850 | 130000 |
| **Общо дан.приходи:** | **617629** | 636392 | **704849** | **839113** | **550800** | **660590** | **744950** | **725200** |
| **Такса бит.отп.** | 258000 | 272023 | 304008 | 443835 | 270000 | 418620 | 449000 | 470000 |
|  | | | | | |  | |  |

Позитивната тенденция на задържане на собствените приходи на приблизително еднакво ниво ще се осъществи чрез:

* Увеличаване на приходите чрез увеличаване на събираемостта им
* Приемане на нова данъчна основа за облагане на недвижимите имоти такса битови отпадъци
* Реинвестиране на приходите от продажба на имущество
* Привличане на външно финансиране/мастно и европейско/
* Увеличаване делът на неданъчните приходи /местните такси,наеми и други неданъчни приходи/

**УПРАВЛЕНИЕ НА ОБЩИНСКАТА СОБСТВЕНОСТ.** **ЗЕМЕДЕЛСКИ ЗЕМИ**

По отношение управлението на общинската собственост , всяка година се изработва Програма за управление на общинската собственост , в която са заложени основните приоритети по стопанисването, управлението и разпореждането с общинските имоти. Приходни пера на Общината са:

1. Отдаването под наем на общински урегулирани имоти, както и на земи в регулацията на населените места;
2. Отдаването на земеделски земи под наем , като това включва отдаване на ниви, пасища,мери и някои други видове земи с друг начин на трайно ползване;
3. Продажба на имоти, както в регулацията на населените места , така и на земеделски територии, намиращи се в невъзможност за стопанисване със съответно решение на ОбС
4. Добив и продажба на дървесина , според годишния план за ползване на Общината през 2025 г.

Община Гулянци се легитимира като собственик на имотите си на базата на съставен акт за общинска собственост, който представлява официален документ, съставен от длъжностно лице по ред и форма, определени от закона.

В регистъра на Община Гулянци съставените към настоящият момент Актове за общинска собственост - земеделска земя, гори и имоти в регулацията на населените места са 7420 бр. От тях 5782 бр. са актовете, съставени за недвижими имоти – частна общинска собственост, а 1638 бр. са Актовете, съставени за недвижими имоти – публична общинска собственост.

През 2025 г. са съставени 655 бр., като 579 бр. са актове за частна общинска и 76 бр. са за публична общинска собственост.

В изпълнение на дейността по отписване на имоти от актовите книги за общинска собственост и на основание чл. 64, ал. 1 от Закона за общинската собственост „Имотите, неправилно актувани като общинска собственост, както и имотите, основанието за актуването на които е отпаднало, се отписват от актовите книги със заповед на кмета на общината и се предават на собственика”.След постъпване на молба за отписване от актовите книги, се извършва проверка от служителите в отдел “УОС“ на представените към молбата доказателства и ако основанието за актуването на имота като общински е отпаднало се изговя заповед за отписване от актовите книги за общинска собственост. През 2025 г. са издадени 22 броя Заповеди за отписване от актовите книги на имоти или части от тях.

Периодично се отразяват в досиетата към АОС, в разписните листи за имотите и в главните регистри договорите за продажба на общински имоти, за учредено право на строеж, пристрояване и надстрояване, за учредено право на ползване, за концесиониране, както и заповедите за отписване на общински имоти, които са престанали да са общинска собственост.

През 2025 година са проведени 7 процедури - търгове за отдаване под наем на имоти общинска собственост и има сключени 35 нови договора за наем на общински имоти – ниви, пасища, помещения, жилища, общинско имущество и дворни места, като преди сключване на договорите Наемателите са заплатили годишната/наемна вноска, както и са заплатили необходимата гаранция в зависимост от имота, тя е годишна или 3 месечна вноска. Всички имоти се използват, съобразно предназначението за което са отдадени.

За стопанската 2024-2025 г. след решения на ОбС Гулянци са сключени 134 договора за отдаване под наем на полски пътища за сумата от 181 146.28 лева, като отдадената площ е в размер на 3086.05 дка.

През 2025 година са продадени 2 общински имота извън урбанизираната територия и са продадени 8 общински имоти в регуляция, както и са издадени са 113 бр. удостоверения, че имота е/не е общинска собственост.

Пасища:

С Решение №258 от 31.01.2025 г. на Общински съвет Гулянци е прието следното:

- Определени са пасища, мери от ОПФ за общо и индивидуално ползване;

- Дадено е съгласие за предоставяне на общински пасища за общо и индивидуално ползване за календарната 2026 година. Подлежащите на разпределение по реда на чл. 37и, ал. 1 – 12 от ЗСПЗЗ за 2026 календарна година пасища от ОПФ за индивидуално ползване да се отдават под наем за период от десет календарни години при наемна цена в размер на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади;

- Дадено е съгласие разпределението свободни общински пасища, мери да се отдадат под наем за индивидуално ползване за календарната 2026 година по реда на чл. 37и, ал.13 от ЗСПЗЗ чрез публичен търг с тайно наддаване.

- Приет е годишен план за паша и задълженията на общината и ползвателите за поддържане на мерите и пасищата;

- Приет е списък с данни за земеделските стопани или техни сдружения, регистрирани като юридически лица, отглежданите от тях животни от ОДБХ Плевен и карти за ползване на мерите и пасищата с актуални данни за слоеве постоянно затревени площи и физически блокове от ДФЗ СЕУ.

Съгласно действащите разпоредби в Закона за собствеността и ползването на земеделските земи за календарната 2026 година, общинските пасища се отдават под наем съгласно Чл. 37и. чрез провеждането на два етапа за имоти определени с Решение №258 от 31.01.2025 г. на Общински съвет Гулянци.

Със заповед №РД-07-24/26.02.2025 г. на Директора на Областна дирекция „Земеделие“ – Плевен, изменена и допълнена със Заповед №РД-07-42/19.03.2025 г. на Директора на Областна дирекция „Земеделие“ – Плевен е назначена комисия, включваща - кметът на населеното място или оправомощени от тях длъжностни лица, представител на общинската администрация, представител на общинската служба по земеделие, представител на областната дирекция "Земеделие" и представител на областната дирекция по безопасност на храните. Като съгласно закона председател на комисията е кметът на общината или оправомощено от него длъжностно лице.

В изпълнение на поставените задачи комисията извърши следната работа:

* Комисията състави на 25.03.2025 г. списъци по чл. 37и, ал. 8, т. 2 от ЗСПЗЗ на лицата, допуснати до участие в разпределението на пасища, мери и ливади от държавния и общинския поземлен фонд, находящи се в землищата на с. Гиген, с. Дъбован, с. Долни Вит, с. Загражден и гр. Гулянци.
* Комисията състави на 09.04.2025 г., констативни протоколи по чл. 37и, ал. 8, т. 3 от ЗСПЗЗ за определяне на необходимата площ на лицата, допуснати до участие в разпределението на пасища, мери и ливади от държавния и общинския поземлен фонд, находящи се в землищата на с. Гиген, с. Дъбован, с. Долни Вит, с. Загражден и гр. Гулянци.
* Комисията състави на 10.04.2025 г. протокол по чл. 37м, ал. 1 от ЗСПЗЗ, както и допълнителен протокол по чл. 37м, ал. 1 от ЗСПЗЗ от 23.05.2025 г., след получено писмо с изх. № 66-502/19.05.2025г. на Министъра на земеделието и храните.
* Комисията състави на 09.05.2025 г. протоколи за разпределение на пасища, мери и ливади от държавния и общинския поземлен фонд, находящи се в землищата на с. Гиген, с. Дъбован, с. Долни Вит, с. Искър и гр. Гулянци.
* Комисията състави на 19.05.2025 г., протоколи за разпределение на пасища, мери и ливади от държавния и общинския поземлен фонд, находящи се в землищата на с. Крета и с. Брест за животновъди от съседната община Долна Митрополия.

Сключени са 5 договора за наем със срок 10 календарни години за пасища от ОПФ.

**АКТИВНО УСВОЯВАНЕ НА СРЕДСТВА ОТ ЕВРОФОНДОВЕТЕ**

Община Гулянци продължи да участва активно в изпълнението на проекти, финансирани със средства от Европейските структурни и инвестиционни фондове и през новия програмен период 2021 – 2027 година.

През 2025 г. са изпълняват следните проекти:

**1.Проект „Топъл обяд в Община Гулянци”** осъществява се по процедура за директно предоставяне на безвъзмездна финансова помощ BG05SFPR003-1.001 - „Топъл обяд“ по Програма за храни и основно материално подпомагане 2021-2027, съфинансирана от Европейски социален фонд плюс.

Периодът, за който ще се изпълнява проектът е 40 месеца, от 01.10.2022 г. до 31.06.2026 г., общата му стойност е 566 776,00 лв.

В момента е в процес на изпълнение

**2.Проект „Рехабилитация и реконструкция на улична мрежа в община Гулянци”-** осъществява по Програма за развитие на селските райони, BG06RDNP001-7.017 - Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

Номер на Договора **№BG06RDNP001-7.017-0107-C01**

Периодът, в който се реализира проекта: 15.09.2023 – 30.09.2025 г.

Обща стойност на проекта е 1 955 785,95 лв.

**Обособена позиция № 1 „Реконструкция и рехабилитация на ул. „Осми март“ и ул. „Шести септември“ от ОТ 64 до ОТ 24 в гр. Гулянци, общ. Гулянци“.**  
 **Обособена позиция № 2 „Рехабилитация на ул. „Хан Аспарух“ в гр. Гулянци, общ. Гулянци“.**

**Обособена позиция № 3: „Рехабилитация на ул. „Мито Пачев“ от ОТ190 до ОТ195 в с. Гиген, общ. Гулянци - Първи етап“ .**

**3. Проект „Въвеждане на мерки за енергийна ефективност на общинска сграда, с цел постигане на критериите „Сграда с близко до нулево потребление на енергия“ – Детска градина „Незабравка“, ул. „Струма“ № 8, гр. Гулянци, обл. Плевен“ ”-** осъществява по Програма за развитие на селските райони, BG06RDNP001-7.017 - Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

Номер на Договора **BG06RDNP001-7.020-0074-C01**

Периодът, в който се реализира проекта: 08.01.2024 г. – 30.09.2025 г.

Обща стойност на проекта е 951 304,46 лв.

**4. Въвеждане на мерки за енергийна ефективност на сградата на Общински съвет - гр. Гулянци -** Реализира се по Национален план за възстановяване и устойчивост, BG-RRP-4.020 - ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ПУБЛИЧЕН СГРАДЕН ФОНД ЗА АДМИНИСТРАТИВНО ОБСЛУЖВАНЕ, КУЛТУРА И СПОРТ

Номер на Договора **BG-RRP-4.020-0298-C01**

Периодът, в който се реализира проекта: 27.05.2024 г. – 15.09.2025 г.

Обща стойност на проекта е 951 304,46 лв.

В момента е в процес на изпълнение

**5. Въвеждане на мерки за енергийна ефективност на сградата на Народно читалище "П.Р.Славейков 1923", гр. Гулянци -** Реализира се по Национален план за възстановяване и устойчивост, BG-RRP-4.020 - ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ПУБЛИЧЕН СГРАДЕН ФОНД ЗА АДМИНИСТРАТИВНО ОБСЛУЖВАНЕ, КУЛТУРА И СПОРТ

Номер на Договора **BG-RRP-4.020-0250-C01**

Периодът, в който се реализира проекта: 28.05.2024 г. – 15.09.2025 г.

Обща стойност на проекта е 841 852,44 лева

В момента е в процес на изпълнение

**6.** **Проект „Иновативни здравно-социални услуги в община Гулянци“**, Програмата за развитие на човешките ресурси. Проектът е с продължителност от 02.01.2025 г. до 02.01.2027 г., стойността му е 358 818,67 лв., от които 305 995,87 лв. са Европейско финансиране. Проектът се осъществява в слабо развит район и включва следните дейности: Предоставяне на почасови мобилни интегрирани здравно-социални услуги.

Номер на Договора №BG05SFPR002-2.012-0122-CO1

Периодът, в който се реализира проекта: 02.01.2025 г. до 02.01.2027.

Обща стойност на проекта е 358 818,67 лева

В момента е в процес на изпълнение

**7. Проект: „Рехабилитация на ул."Александър Стамболийски" в с.Гиген, община Гулянци, област Плевен“.** Схема: II.Г.6 - Инвестиции в основни услуги и дребни по мащаби инфраструктура в селските райони. ПО СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023-2027Г.

Номер на Договора 15/Г.6/01/003640

Периодът, в който се реализира проекта: 18.09.2025 г. до 30.06.2029.

Обща стойност на проекта е 1 901 327.02 лева без ДДС

В момента е в процес на изпълнение

**8. Проект: „Рехабилитация и реконструкция на ул. Васил Петлешков - от О.Т. 155-156-157-159-173 до О.Т. 170 по плана на гр. Гулянци, община Гулянци“** Схема: II.Г.6 - Инвестиции в основни услуги и дребни по мащаби инфраструктура в селските райони. ПО СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023-2027Г.

Номер на Договора 15/Г.6/01/003673

Периодът, в който се реализира проекта: 24.09.2025 г. до 30.06.2029.

Обща стойност на проекта е 863 062.54 лева без ДДС

В момента е в процес на изпълнение

9. Проект "Иновативни здравно-социални услуги в община Гулянци", Договор №BG05SFPR002-2.012-0122-CO1 по Програмата за развитие на човешките ресурси.

Проектът е с продължителност от 02.01.2025 г. до 02.01.2027 г.,

Стойността му е 358 818,67 лв., от които 304 995,87 лв. са Европейско финансиране.

Проектът се осъществява в слабо развит район и включва следните дейности: Предоставяне на почасови мобилни интегрирани здравно-социални услуги, супервизия и указания към екипите. Назначени са 12 лица на длъжност „Домашен помощник“ обслужващи 48 потребители.

**ПЪТНА И КОМУНИКАЦИОННА ИНФРАСТРУКТУРА**

**ОТДЕЛ"УСТРОЙСТВО НА ТЕРИТОРИЯТА, СТРОИТЕЛСТВО И ИНВЕСТИЦИОННА  ПОЛИТИКА"** е отговорен за реализацията на общинската политика в сферата на устройственото планиране, градоустройството и строителството. Сред основните ѝ функции са съгласуване на проекти /идейни, технически и работни/, свързани с цялостното изграждане и благоустрояване на околната среда, съгласно изискванията на Закона за устройство на територията; разглеждане и съгласуване на устройствени схеми и планове към общите и подробните устройствени планове по Закона за устройство на територията; координиране на проектирането и изграждането на подземните мрежи и съоръжения; разглеждане, съгласуване и одобряване на инвестиционни проекти, както и разрешаване на строителството на обекти и др.

В края на 2020 година беше приет Общият устройствен план на Община Гулянци, а през 20225г. изготвен годишен доклад върху изпълнението на Общия устройствен план за 2025г. С въвеждането на изпълнение за електронни административни услуги, в отдела се приемат заявление по електронен път, след което заявената услуга се обработва и предоставя на гражданите отново по електронен път. Заплащането на този вид услуги се извършва чрез системата за електронни плащания. В отдела се инициираха действия по цифровизиране на архивните документи, карти, планове, схеми, и текущите заявления и нормативни документи.

От месец октомври всички селища в община Гулянци са с влязла в сила кадастрална карта и кадастрални регистри.

Направление : **Подобряване качеството на административното обслужване на гражданите**

Основни дейности на отдела са техническо и административно обслужване на гражданите, което включва :

* Издаване на скици на имоти за сделки и за проектиране – 530 броя
* Издаване на удостоверения за търпимост на сгради - 160 броя
* Издаване на удостоверения по факти и обстоятелства – 80 броя
* Заповеди за допускане и одобряване на ПУП – 55 броя
* Разрешения за строеж – 31 броя
* Разрешения за поставяне- 12 броя
* Удостоверения за въвеждане в експлоатация – 12 броя
* Регистрация технически паспорти – 14 бр.
* Проверки и отговори по сигнали и жалби на граждани – 21 бр.

**Водоснабдителни и канализационни мрежи**

През 2024г. стартира проект „Инженеринг за изпълнение на обект „Авариен ремонт на външни водопроводи и обслужващи пътища в град Гулянци, село Брест и село Сомовит в община Гулянци“ на стойност 14 531 500 лева без ДДС. Финансирането е по Инвестиционната програма за общински проекти , съгласно приложение №3 към чл. 107, ал. 13 от ЗДБРБ през 2024г. Целта на проекта е осигуряване на технически изправна водопроводна мрежа с цел подобряване на водоснабдяването на населени места от община Гулянци, а именно гр. Гулянци, с. Брест и с. Сомовит, вкл. като се възстанови пътната настилка на прилежащите към ВиК мрежата пътища. Обща дължина на трасето- 16 099м.Обслужващи пътища общо- 3746.61м. Изпълнението на проекта продължава.

**Пътна и комуникационна инфраструктура**

Четири улици в община Гулянци бяха изцяло обновени по проект. Това са улиците „Осми март“, „Шести септември“ и „Хан Аспарух“ в град Гулянци и улица „Мито Пачев“ в село Гиген. Общата стойност на мащабните ремонти е 3 535 200 лева, осигурени с национално финансиране и европейски средства по Програма за развитие на селските райони, подмярка 7.2 „Инвестиции в създаването, подобряването или разширяването на всички видове малка по мащаби инфраструктура“. На четирите улици в Гулянци и Гиген е извършена рехабилитация и ремонт с изграждане на основа, асфалтова настилка, полагане на нови бордюри и тротоари, прилежаща пътна инфраструктура, знаци и маркировка.

През 2025г. беше извършен текущ ремонт на асфалтова настилка чрез изкърпване на дупки с асфалт на много улици във всички населени места в община Гулянци на стойност 140 892 лева.

**По-нататъшно благоустрояване на населените места**

През 2025г. бяха подменени съоръженията на детската площадка в парковото пространство в село Шияково и бе изградена нова детска площадка и кът за отдих в парковото пространство на улица „Г. С. Раковски“ в село Милковица. Обектът е реализиран със средства от Национална кампания „Чиста околна среда -2025“ на ПУДООС.

Два проекта „Въвеждане на мерки за енергийна ефективност на сградата на Общински съвет –Гулянци, на стойност 533 913 лв и „Въвеждане на мерки за енергийна ефективност на сградата на Народно читалище „П.Р. Славейков 1923“ град Гулянци на стойност 842 052 лв .се финансират от Механизма за възстановяване и устойчивост, процедура „Подкрепа за устойчиво енергийно обновяване на публичен сграден фонд за административно обслужване, култура и спорт“. В двата проекта Общината има и собствено участие със средства за изграждане на достъпна среда за хора с увреждания. Строително- ремонтните работи включват изолация на сградите, подмяна на дограма, външна мазилка и боядисване, изграждане на модерни енергоспетяващи климатични системи.

Приключиха дейностите по изпълнението на проект на Община Гулянци „Въвеждане на мерки за енергийна ефективност на общинска сграда , с цел постигане на критериите „Сграда с близко до нулево потребление на енергия- ДГ „Незабравка“, ул. „Струма“ № 8, град Гулянци, област Плевен“. Изпълнението е по процедура BG06RDNP001-7.020 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. Общата стойност на проекта е 939 256лв, от които 798 368 лв. по европейско финансиране и 140 888 лв. от национално съфинансиране. Извършени са строително- монтажни работи във връзка с реконструкцията на сградата на ДГ „Незабравка“, с цел подобряване на енергийната ефективност, а така също и включване на инвестиции за производство на енергия от възобновяеми енергийни източници за собствено потребление.

* Община Гулянци кандидатства по Проект „Красива България” 2025г., за обект: „Основен ремонт на покрив на НЧ „СВ. Св. Кирил и Методий-1929“в УПИ І, кв. № 119 по регулационния план на село Дъбован, община Гулянци“. Общата стойност на проекта е 180 191лв. от които 53 610лв. са от проект „КБ“ , а 126 581 лв – от националния бюджет. Обектът беше завършен през 2025г.

**ОБЩ УСТРОЙСТВЕН ПЛАН НА ОБЩИНА ГУЛЯНЦИ**

През 2025г. успешно бяха направени текущи и основни ремонти на обекти в община Гулянци :

**ГР. ГУЛЯНЦИ:**

* Изграждане на навес в ПИ № 18099.129.102 в местността Карабоаз в землището на град Гулянци – 23 000 лв.„
* Текущ ремонт на покрив на курортна, туристическа сграда в ПИ № 18099.129.102 в местността Карабоаз в землището на град Гулянци, община Гулянци- 28 381 лв.
* Основен ремонт на кота ± 0⁰⁰ в съществуваща сграда: Медицински център „ Александър Войников “ в ПИ 18099.401.808 па КККР на гр. Гулянци-60 000лв.
* Закупуване на пет броя поставяеми павилиона – 23 000 лв.
* Текущ вътрешен ремонт на кабинети в административна сграда на РУ Гулянци- 10 170
* Текущ ремонт на тераса и цокъл в сградата на ЦОП Гулянци. 24 222 лв.
* Текущ ремонт асфалтова настилка чрез изкърпване на дупки с асфалт на улици в град Гулянци – 116 944 лв.;
* Текущ ремонт на уличната мрежа чрез изкърпване на дупки с бетонна ул. „Махмудица“ – 15 540лв

**С. БРЕСТ:**

* Текущ ремонт на санитарни помещения в НЧ „ Н.Й. Вапцаров 1897 “ с. Брест, община Гулянци – 3000 лв.
* Текущ вътрешен ремонт на санитарни помещения в Здравна служба село Брест- 6 244 лв
* Текущ ремонт на сградата на ОУ „Христо Ботев“ село Брест- 4 802 лв.

**С. ГИГЕН:**

* Ремонт на съоръжение – изгребна яма в двора на СУ „Асен Златаров“ – 7 761 лв.

**С. МИЛКОВИЦА:**

* Текущ ремонт на НЧ „ Иван Вазов 1928 “ село Милковица, в УПИ І, кв. 2 по КРП на село Милковица, община Гулянци – 8 000 лв.
* Текущ ремонт на уличната мрежа чрез изкърпване на дупки с бетонна ул. „Веслец“ и ул. „Шипка“ – 56 070 лв.

**С. СОМОВИТ**

* Основен ремонт на покрив на сграда за здравно заведение, находяща се в ПИ с идентификатор № 68045.401.347 по ККР на село Сомовит- 80 600 лв.
* Текущ ремонт на помещения в НЧ „Пробуда 1927“ село Сомовит в ПИ с идентификатор № 68045.401.37 по КККР на село Сомовит, община Гулянци- 6 200 лв.
* Текущ ремонт на административна сграда в ПИ 68045.401.45 – 15 000лв.
* Кът с панорамен изглед към река Дунав при село Сомовит

**С. ДОЛНИ ВИТ**

* Беседка в УПИ ІХ, кв. 62, село Долни Вит, община Гулянци- 9000 лв.
* Изграждане на детска площадка в парково пространство в с. Долни Вит, община Гулянци- 10 600 лв.

**С. ДЪБОВАН**

* Основен ремонт на покривнаНЧ „Св. Св. Кирил и Методий - 1929“ в УПИ І, квартал № 119 по регулационния план на село Дъбован, община Гулянци- 76000лв за съфинансиране, обща стойност – 126 788.58 лв.

**С. ЗАГРАЖДЕН**

* Проект на многофункционална сграда в ПИ 31099.101.163 в с. Загражден, община Гулянци, област Плевен- 297 870 лв.
* Направа на стоманобетонова настилка за тротоари многофункционална сграда в ПИ 31099.101.163 в с. Загражден. 6 114 лв.
* Текущ ремонт на уличната мрежа чрез изкърпване на дупки с бетон на ул. „Вит“ – 35 280 лв.

**С. ШИЯКОВО**

* Основен ремонт „Доставка и монтаж на съоръжения за детска площадка в парково пространство село Шияково, община Гулянци „- 10 000 лв.
* Текущ ремонт на ДГ „Здравец“ – канализация и беседка – 3 690 лв.

**С. ИСКЪР**

* Частично възстановяване на канал на улица „Искър“, село Искър, община Гулянци- 11 800 лв.
* Текущ ремонт на уличната мрежа чрез изкърпване на дупки с бетонна ул. „Христо Ботев“ – 27 720 лв.

**С. КРЕТА**

* Ремонт на метален покрив 9 кв. м в с. Крета- 2 000 лв
* Текущ ремонт асфалтова настилка чрез изкърпване на дупки с асфалт на ул. „Ал. Стамболийски“ – 23 948 лв.

**ОПАЗВАНЕ И ПОДДЪРЖАНЕ НА ОКОЛНАТА СРЕДА**

Възстановяването и опазването на доброто състояние на природната среда зависи пряко от човешката дейност. В същото време съхранената околна среда е условие за добро качество на живот и възможност за икономическо развитие.

**Управление на отпадъците**

Сметосъбирането и сметоизвозването на битовите отпадъци е организирано в цялата община. С цел отделяне на биоразградимите отпадъци от битовите са поставени 45 бр. контейнери в гр. Гулянци. В големите населени места на общината - гр. Гулянци, с. Милковица, с. Брест и с. Гиген е изградена общинска система за разделно събиране на отпадъци от опаковки и отпадъчните материали: хартия и картон, метали и пластмаси чрез трицветни контейнери. За строителните отпадъци от домакинствата и масово разпространените отпадъци са сключени договори, както следва:

* „Екобултех” АД за разделно събиране и оползотворяване на излязло от употреба електрическо и електронно оборудване /ИУЕЕО/. Събирането става кампанийно два пъти в годината.
* „Екобулбатери” АД, за организиране и управление на дейностите по събиране, транспортиране, временно съхраняване, предварително третиране и оползотворяване /обезвреждане на негодни за употреба батерии и акумулатори /НУБА. Събирането става кампанийно два пъти в годината.
* „Техноком” ООД за оползотворяване на строителните отпадъци от ремонтната дейност, образувани от домакинствата на територията на община Гулянци.

Във връзка с проблемите с нерегламентираните сметища, Община Гулянци закупи специализиран камион и 4 контейнери с капацитет 4 и 6 куб. м. и осъществява дейностите по организиране и транспортиране на строителни отпадъци. Жителите на общината, собствениците на търговски обекти, както и други заинтересовани лица, при чиято дейност се образуват строителни отпадъци в резултат на текущи ремонти в домакинствата, офиси, търговски обекти, административни сгради и други, са длъжни да ги събират и сортират по видове в специализирани контейнери на мястото на образуването им. Организирането на дейностите е регламентирано в Наредба за управление на отпадъците на територията на Община Гулянци, актуализирана с Решение на Общински съвет –Гулянци № 271/28.02.2025г.

С цел оптимизиране на дейностите по събиране и рециклиране на зеления отпадък, Община Гулянци закупи дробилка за клони. Мащината е на стойност 32 700лв. от инвестиционната програма на Община Гулянци. Включването на новата машина значително ще намали обема на градинските отпадъци и тези от кастрене и почистване на дърветата. Това ще намали разхода на средства и ресурс за депониране и обрабтка на отпадъка.

**Превенция на рисковете от наводнения и свлачища**

Община Гулянци има План за действие при възникване на свлачища на територията на община Гулянци и План за действие при наводнения на територията на община Гулянци.

Община Гулянци кандидатства за финансиране укрепването на свлачища в с. Сомовит за „Превантивни дейности за предотвратяване на свлачищни и ерозионни процеси в участък от ул.”Батак”, в района на Цвятково дере и в района на Гойчево дере“ пред МКВП към МС.

През 2025г. за проект „Укрепване на свлачище в район “Цвятково дере“ са отпуснати средства по Инвестиционната програма за общински проекти, съгласно приложение №3 към чл. 107, ал. 13 от ЗДБРБ през 2025г. в размер на 957 197 лв. с ДДС, а за проект **„**Укрепване на свлачище в район "Гойчево дере" в село Сомовит, община Гулянци“ на стойност 1 249 918 лв. и проект “Укрепване на свлачище в участък от улица „Батак“ на стойност 1 244 807 лв. от Междуведомствена комисия за възстановяване и подпомагане към Министерски съвет. Изпълнението и на трите обекта продължава

**УЛИЧНО ОСВЕТЛЕНИЕ**

Общината осъществява цялостна поддръжка на изградената система за улично осветление, чрез своевременно и качествено обслужване на същата. Монтират се осветителни тела с висока енергийна ефективност, управлявани от електронна система. По този начин се осигури качествено улично осветление, което допринася за комфорта и сигурността на гражданите в тъмната част от денонощието.

През 2025г. започна поетапна подмяна на осветителните тела с диодни такива, с цел по дълъг живот и енергоспестяване.

**ОБРАЗОВАНИЕ**

Образованието е сред водещите приоритети в работата на общинското ръководство и администрацията. Активно се работи в посока запазване на детските и учебни заведения и за подобряване на условията в тях, така че да отговарят на очакванията и изискванията на гражданите и нормативната уредба.

**Образователното дело в община Гулянци се осъществява в 4 училища:**

* СУ „Христо Смирненски” гр. Гулянци – средищно;
* СУ „Асен Златаров” с. Гиген – средищно;
* ОУ „Христо Ботев” с. Брест;
* ОУ „Христо Ботев” с. Милковица – средищно.

В тях се обучават 597 ученици. Демографският фактор дава своето негативно отражение, както върху броя на децата и учениците в град Гулянци, така и в населените места на общината. Причини за това са както ниската раждаемост, така и миграционните процеси към други населени места в страната и към чужбина. Преди началото на всяка учебна година със свое решение Общински съвет Гулянци утвърждава и дофинансира маломерни и слети паралелки, както и паралелки с под 10 ученика, за да функционират нормално през учебната година.

Създадена е добра организация за извършване на безплатен превоз на учениците, задължително с присъствие на възпитател. Община Гулянци разполага с шест училищни автобуса. През последните години бяха получени четири нови автобуса и съответно автопарка е значително обновен, като планираме със съдействието на МОН да заменим с нови и другите два автобуса, които са стари и амортизирани.

Във всички училища има столово хранене на учениците и безплатна закуска от първи до четвърти клас. Четирите училища изпълняват Схемата „Училищен плод” и „Училищно мляко”.

В училищата на територията на общината бяха осъществени редица проекти и дейности – спортни и извънкласни занимания, занимания по интереси, дейности за личностно развитие, квалификация на кадрите и др.

**През 2025 година Община Гулянци и ръководствата на училищата извършиха следните дейности по подобряване на материалната база и условията за образование:**

В СУ „Хр. Смирненски“ гр. Гулянци през 2025 година приключи проект за ремонт на ограда и двор и изграждане на полигон за професионално обучение. Беше закупен лек автомобил за нуждите и от бюджета на училището.

В СУ „Асен Златаров“ с. Гиген се изгради нова спортна площадка. По проект „Заедно за чиста околна среда“ в училището беше изграден еко-кът класна стая за обучение и занимания на открито. Изградена е нова шахта за отпадни води.

В ОУ „Хр. Ботев“ с. Милковица също се изгради нова функционална спортна площадка.

В ОУ „Хр. Ботев“ с. Брест е подменен котела на парното, извършен е ремонт на покрива на котелното и на козирката на учебната сграда.

И в четирите училища бяха изградени и оборудвани СТЕМ кабинети, а в двете основни училища изградиха и оборудваха зали за занимания по интереси.

Гимназиите бяха санирани и ремонтирани в предходни години, но двете основни училища се нуждаят от мащабни ремонти, за които Общината няма финансов ресурс. Затова се търси съдействие от държавата или възможности за европейско финансиране. В МОН са подадени заявки за осигуряване на средства за неотложни строително-ремонтни дейности по покривите и дворните пространства на училищата в Милковица и Брест.

**Детските градини в община Гулянци са 5 на брой и една самостоятелна детска ясла:**

* ДГ „Незабравка” гр. Гулянци;
* ДГ „Щастливо детство” с. Брест;
* ДГ „Първи юни” с. Гиген;
* ДГ „Детска радост” с. Милковица;
* ДГ „Здравец” с. Шияково;
* Самостоятелна детска ясла с. Милковица.

В тях се отглеждат, възпитават и обучават общо 228 деца.През 2025 година Община Гулянци осигури необходимите условия за нормалното протичане на качествен учебен процес. През отоплителния сезон всички детски градини са снабдени с твърдо гориво и пелети. Детските градини са кадрово обезпечени. Всички участват по национални и европейски проекти и програми с различна насоченост – приобщаване и личностно развитие, съвместни дейности с родителите, здравословно хранене и начин на живот и др. През 2025 година детските градини бяха отличени в различни областни форуми и инициативи. Участваха активно в общинските мероприятия и събития.

**През 2025 Община Гулянци, съвместно с ръководствата, реализира редица дейности по поддръжка, ремонт и осигуряване на добри условия в детските градини.**

В ДГ „Незабравка“ гр. Гулянци приключиха дейностите по изпълнението на проекта на Община Гулянци "Въвеждане на мерки за енергийна ефективност на общинска сграда, с цел постигане на критериите „Сграда с близко до нулево потребление на енергия“ Стойността на проекта е 939 256.68 лв. Презизминалите месеци беше изцяло обновена сградата с цел подобряване на енергийна ефективност. Направена е хидро- и топло- изолация на покрива и стените, подменена е дограма, положена е мазилка и боя, извършена е реконструкция на осветлението. По проекта беше изградена и система за производство на енергия от ВЕИ за собствено потребление със слънчеви панели и термо-помпа. С реализирането на проекта, в най-голямата детска градина на община Гулянци са постигнати оптимални условия за възпитание и отглеждане на децата, създадена е достъпна среда и е повишено качеството на образованието в общността.

В ДГ „Щастливо детство” с. Брест са пребоядисани помещенията на кухненския блок и занималните, подменени са подовите настилки, ремонтирани са тоалетните и водопроводните тръби. Тече процес на закупуване на нови легла и матраци за децата в градината.

В ДГ „Детска радост” с. Милковица са ремонтирани беседката и оградата, както и пътеката в двора.

В ДГ „Здравец” с. Шияково бяха извършен текущи ремонти в двора, подменена е врата, извършени са освежителни ремонти в сградата.

В ДГ „Първи юни“ с. Гиген са ремонтирани подовите пространства в занималните и са извършени освежителни ремонти.

През отчетния период в Самостоятелна детска ясла с. Милковица са извършени текущи и освежителни ремонти.

**КУЛТУРА И ТУРИЗЪМ. КУЛТУРНА И ТУРИСТИЧЕСКА ИНФРАСТРУКТУРА**

Културният живот в община Гулянци е представен от читалища и библиотеки във всяко населено място, културни клубове към организациите на пенсионерите и хората с увреждания. Всички те активно участват в местни празници и прояви, инициират и провеждат културни събития, изявяват се в събори и фестивали в областта, страната и чужбина. Поддържат живи традициите и ангажират с култура и изкуство децата и младите хора.

През изминалите години Община Гулянци инвестира средства от бюджета в поддръжка на сградите и ремонти на помещения на читалища и клубове, подкрепя инициативи и участия на творческите колективи.

През 2025 година Община Гулянци съвместно с читалищата, кметствата по места и образователните институции организира и проведе редица събития и инициативи с цел опазване на културното наследство, забавление и отдих, развитие на туризма:

* Бяха организирани всички традиционни чествания, национални празници и празници на населените места;
* Община Гулянци беше домакин на Античния фестивал „Орел на Дунав“ в Улпия Ескус, с. Гиген;
* За поредна година бяхме част от най-мащабния международен веломаршрут Дунав Ултра;
* Беше извършено благоустрояване на градинка и художествено оформление на градската среда по повод 50 години град Гулянци;
* Юбилеят на града беше отбелязан с поредица от културни събития и концерти;
* През годината се състояха кино-прожекции, театрални постановки и концерти на гостуващи изпълнители.

През 2025 година читалищните ръководства инициираха ремонти и обновяване, обогатяване на книжния фонд по проекти на МК, подреждане на етнографски сбирки, изложби, литературни срещи, онлайн инициативи, индивидуален подход и работа със самодейците, креативни украси и декорации на населените места, съвместно с кметствата и Общината и др.

Активна културна дейност през годината развиваха и самодейните колективи към пенсионерските клубове и клубовете на хората с увреждания. Активът организира и участва в провеждането на чествания и фестивали. В град Гулянци се проведе традиционният Събор на хората с увреждания „История и бъдеще“ под патронажа на кмета на общината. Отбелязани бяха важни събития от календара. Общината активно съдейства при реализирането на различни културни инициативи.

**СОЦИАЛНИ УСЛУГИ**

Център за обществена подкрепа /ЦОП/ гр. Гулянци функционира като държавно- делегирана дейност към община Гулянци от 2019 г. с капацитет 20 потребители. Предоставя социални услуги за деца и семейства- дейности за подкрепа на лицата/ децата за превенция и/или преодоляване на социалното изключване, реализиране на права и подобряване качеството на живот.

Центърът предоставя почасови общодостъпни и специализирани социални услуги, с превантивни и подкрепящи функции: общностна работа; информиране и консултиране; застъпничество и посредничество; терапия и рехабилитация; обучение за придобиване на умения.

Всички услуги освен в специализирана среда в ЦОП се предоставят и на терен- с обхват всички населени места на община Гулянци.

През 2025 г. от ЦОП чрез насочване от Дирекция „Социално подпомагане“ Никопол са предоставени специализирани услуги по 71 сключени договори, като потребителите са ползвали комплексно услугите:

- 71 ползватели - информиране и консултиране

- 44 ползватели - терапия и рехабилитация

- 71 ползватели - застъпничество и посредничество

- 27 - обучение за придобиване на умения

Общодостъпна за услуга е и груповата работа за децата през лятото, през месеците юли, август и септември, като за поредна година е реализирана Програма „Знам и мога“ за осмисляне на свободното време на децата, овладяване на нови знания и социални умения за живот, развитие на навици за учене и обучения с участници 34 в две възрастови групи от 3 до 6 г. и от 7 до 14 г.

Предоставянето на социални услуги на нуждаещите се лица в домашна среда е приоритет в политиката на общината. В Община Гулянци по Механизъм лична помощ/МЛП/ по Закона за личната помощ са обхванати 450 лица и 14 деца с определена чужда помощ обслужвани от 470 лични асистента.

Специализираната социална услуга „Асистентска подкрепа“ е финансирана като държавно делегирана дейност. Тя включва подкрепа от асистент за самообслужване; движение и придвижване; изпълнение на ежедневни и домакински дейности; комуникация. Асистентската подкрепа се предоставя на възрастни хора в невъзможност за самообслужване, които не са освидетелствани от ТЕЛК за намалена работоспособност или на деца и пълнолетни с трайни увреждания с определена чужда помощ, които не ползват други социални услуги по Закона за личната помощ и за които не се получава помощ за грижа в домашна среда по реда на друг закон. Към настоящия момент услугата се предоставя на 89 души потребители, обслужвани от 29 социални асистенти.

Домашен социален патронаж е местна дейност на Община Гулянци. Издръжката й за 2025 година е 913 880 лв. През последните години звеното работи над пълния си капацитет /500 души/ като обслужва: 511 абонати от всички населени места и 200 потребители по Проект „Топъл обяд в Община Гулянци”, договор BG05SFPR003-1.001-0027-C05 по процедура за директно предоставяне на безвъзмездна финансова BG05SFPR003-1.001„Топъл обяд“ по Програма за храни и основно материално подпомагане 2021-2027 г., съфинансирана от Европейския социален фонд плюс на Европейския съюз.

През 2025 г. Община Гулянци за поредна година изпълни проект „Модернизация и подобряване на енергийната ефективност на материалната база на Домашен социален патронаж гр. Гулянци”, съгласно договор за съвместна дейност с Фонд „Социална закрила“ към МТСП. Проектът е на стойност 87 944,34 лв., от които 67 717,14 лв. от републиканския бюджет по Целева програма „Подобряване на материалната база на Домашен социален патронаж “ и 20 227,20 лв. от общинския бюджет. По проекта е разработена и внедрена система за производство на електроенергия за собствени нужди чрез монтаж на фотоволтаични панели на покрива на сградата на патронажа. Монтирани са системи за отопление/охлаждане на помещенията на кухнята и преработена вентилационната инсталация. Новата система ще доведе до намаляване на консумираната в момента енергия минимум 3,5 пъти в зависимост от режима на експлоатация на системите. Изграждането на фотоволтаична централа за захранване на кухненското оборудване и внедряване на система за отопление и охлаждане в Домашен социален патронаж гр. Гулянци допринася за създаване на съвременна енергийна инфраструктура и подпомагане на прехода към по-устойчиви и зелени източници на енергия, както и подобрява условията на труд.

Проект "Иновативни здравно-социални услуги в община Гулянци", Договор №BG05SFPR002-2.012-0122-CO1 по Програмата за развитие на човешките ресурси. Проектът е с продължителност от 02.01.2025 г. до 02.01.2027 г., стойността му е 358 818,67 лв., от които 304 995,87 лв. са Европейско финансиране. Проектът се осъществява в слабо развит район и включва следните дейности: Предоставяне на почасови мобилни интегрирани здравно-социални услуги, супервизия и указания към екипите. Назначени са 12 лица на длъжност „Домашен помощник“ обслужващи 48 потребители.

Клубовете на пенсионерите в общината са 12 на брой – във всяко населено място. Клубовете на хората с увреждания са 7, а в град Гулянци има и Клуб на диабетика. Всички те получават подкрепа и помощ от общинското ръководство и администрация в осъществяването на своята дейност. Община Гулянци е финансирала издръжката и мероприятията им през 2025 година със субсидия в размер на 37 200 лева. Извършени са козметични ремонти и освежаване на помещения, осигурено е отопление за студените месеци и методическа помощ при провеждане на инициативи.

**ЗДРАВЕОПАЗВАНЕ**

**Здравното обслужване в община Гулянци се извършва от 7 семейни лекари и 3 стоматолози, Медицински център І "д-р Александър Войников" ЕООД гр. Гулянци, МБАЛ гр. Гулянци, филиал на "Центъра за спешна медицинска помощ" гр. Плевен и здравни служби/пунктове във всяко село.**

За да осигури качествено здравеопазване на населението, Община Гулянци влага сили и средства в запазването, поддържането и развитието на всички здравни структури. За семейните лекари и стоматолози са осигурени сгради и помещения, на които са извършени ремонти.

**Ремонтни дейности и обезпечаване с апаратура на здравни структури:**

МБАЛ гр. Гулянци е общинско дружество и в поддържането и оборудването му ежегодно се влагат средства от бюджета и по европейски проекти. Оборудването и базата отговарят на всички нормативни изисквания. През 2025 година със средства от общинския бюджет са закупени: апарат за ултразвукова терапия, апарат за микровълнова терапия, специализиран компютър със софтуер и видео карта за компютърен томограф и професионален венескоп на обща стойност 35152 лв.

В отлично състояние се поддържа МЦ в Гулянци. През изминалите години бяха извършени цялостни освежителни ремонти, закупено е ново оборудване за кабинетите и мебели, а в момента в МЦ тече основен ремонт на кота 0 на стойност 59992 лв., ремонтиран е и покрива на здравната служба в с. Сомовит а през настоящата година ще се изгради здравна служба в с. Гиген.

**Детското и ученическото здраве също е от изключителна важност за Община Гулянци.**

Във всички детски и учебни заведения на територията на община Гулянци има разкрити здравни кабинети, в които работят медицински специалисти с опит и квалификация. Здравните кабинети са оборудвани според изискванията, зареждат се системно с необходимите лекарствени средства.

**Към Община Гулянци е назначен един здравен медиатор,** който обслужва всички населени места. Неговата основна дейност е насочена към осъществяване на връзка между уязвимите малцинствени общности и здравните и социалните служби. Той работи за провеждането на профилактични здравни програми сред ромското население; здравно образование на ромите и активна социална работа в общността; подпомага и улесняване достъпа им до здравни и социални услуги; оказва съдействие при разрешаването на проблеми на общността, в която работи и живее.

**СПОРТ И МЛАДЕЖКИ ДЕЙНОСТИ**

През изминалия програмен период общината изгради редица спортни обекти по Програмата за развитие на селските райони, които допринасят за подобряването на качеството на живот и условията за масов спорт на територията на общината. Спортните комплекси в гр. Гулянци и с. Брест и спортни площадки в с. Гиген, с. Долни Вит, с. Сомовит и с. Милковица включващи стадиони, баскетболни и волейболни игрища и игрища за тенис на корт, доказаха своята ефективност и необходимост. Те се ползват ежедневно от ученици, деца и възрастни от населените места от общината и дори извън нея.

През 2024 година Община Гулянци продължи да следва своята политика за осигуряване на оптимални условия за спорт и отдих. Беседки бяха поставени и на площадите в с. Милковица, с. Брест и с. Сомовит

Общината отделя особено внимание на развитието на спорта на подрастващите, като организира и подсигурява финансово редица спортни мероприятия между училищата на територията на общината. Провеждат се футболни турнири, турнири по тенис на корт и турнири по шахмат по време на панаирните дни и др. празници с участието на деца и възрастни от населените места от общината и гостуващи отбори.

Общината насърчава масовият спорт в общината и подпомага финансово със субсидия регистрираните спортни клубове: ФК „Вихър ” Гулянци, ФК „Левски ” Брест, ФК „Свобода” Милковица, ФК „Устрем” Крета, ФК „Дунавска чайка” Сомовит, Спортен клуб „УТУС” и ФК Гиген.

Община Гулянци е част от програмата "Хайде да ритаме" на БФС за развитието на футбола. На Спортния комплекс в гр. Гулянци се провеждат кръгове от първенствата по мини футбол на БАМФ.

Община Гулянци, МКБППМН и ЦОП съвместно с читалища, училища, детски градини ангажират младите хора в общината и с култура, изкуство и обществена дейност. През 2025 година бяха организирани и проведени редица конкурси и инициативи: „С очите си видях бедата”, „Ден на Дунав”, „Насърчаване на четенето”, „Риболовците могат без дрога”, „Безопасност на движението”, „Ден на толерантността“, „Пъстър Великден“, „Коледни вълшебства“ и др.

**Намаляване на безработицата и насърчаване на заетостта**

През изминалата 2025 г. Община Гулянци продължава да осъществява тясно сътрудничество с Дирекция Бюро по труда /ДБТ/ гр. Долна митрополия. Бяха реализирани следните проекти и програми:

1. Национална програма „Активиране на неактивни лица”

Назначено едно лице на длъжност „Организатор, обществено полезен труд“.

Срок на изпълнение: 01.10.2018 г. до 31.12.2026 г.

2. Програма „Старт на кариерата 2024 г.“

Назначено едно безработно лице за срок от 12 месеца на длъжност –Младши експерт. От 01.11.2024 г. до 31.10.2025 г.

3. Национална програма „Заетост и обучение на хора с трайни увреждания”

Назначено едно лице на длъжност „Портиер” за 24 месеца

Срок на изпълнение: 01.12.2024 г. до 30.11.2026 г.

4. Национална програма „Помощ за пенсиониране”

Назначено едно лице на длъжност „Работник поддръжка” за 24 месеца

Срок на изпълнение: 25.11.2024 г. до 24.11.2026 г.

5. Програма за обучение и заетост на продължително безработни лица-аварийни дейности

Назначени са 5 безработни лица за срок от 2 месеца на 4 часа на длъжност – общ работник, разпределени по населени места както следва: с. Дъбован – 1 лице; с. Ленково – 1 лице; с. Милковица – 1 лице; с. Искър -1 лице; с. Долни Вит - 1 лице.

Срок на изпълнение: 30.10.2025 г. до 31.12.2025 г.

6. Проект „Младежка заетост+“, Договор № МЗПРЧР-04-04-1709#6/19.06.2024г.

Назначено е едно лице на длъжност „Общ работник“ за 9 месеца

Срок на изпълнение от 24.06.2024 г. до 23.03.2025 г.

7. Проект „Младежка заетост+“, Договор № МЗПРЧР-04-04-3290#9/22.08.2024г.

Назначени са 6 лица на длъжност „Работник поддръжка“ за 9 месеца

Срок на изпълнение от 28.08.2024 г. до 27.05.2025 г.

8. Проект „Младежка заетост+“, Договор № МЗПРЧР-04-04-4998#7/18.11.2024г.

Назначени са 5 лица на длъжност „Градинар“ за 9 месеца

Срок на изпълнение от 20.11.2024 г. до 19.08.2025 г.

9. Проект „Започвам работа- Компонент 3“, Договор № ЗР-КЗ-04-04-04936#7/02.05.2024г.

Назначени са 6 лица на длъжност „Общ работник“ за 9 месеца

Срок на изпълнение от 10.05.2024 г. до 09.02.2025 г.

**Уважаеми г-н Председател,**

**Уважаеми дами и господа общински съветници,**

**Уважаеми съгрждани,**

Уважаеми общински съветници,Уважаеми съграждани,

Дейностите, извършени от общинска администрация през 2024 г. са крачка към превръщането на община Гулянци в по-добро място за живот. Това не би било възможно без нашето партньорство с бизнеса, образователните, културните, социалните и спортни институции, без взаимодействието с гражданите на общината.

През останалите години от мандата ще продължаваме да работим със строг контрол, с ясна програма и видими резултати ще променяме нашия град и села към по добро. Ще има нови предизвикателства и нови изисквания. Към тяхната реализация ще подходим с чувство за отговорност, преди всичко пред гражданите на общината, в името на тяхното добруване, за да отговорим на техните очаквания и изпълним поетите ангажименти. Зад всичко това ще стои екипната работа, позитивна енергия и отдаденост към нашата община.

Завършвайки този отчет искам да благодаря на всеки един от Вас за проявената активна позиция и добронамерена съпричастност към общите ни усилия да направим нашия град и нашата община едно по-добро място за живеене.

Винаги сме успявали, когато сме били заедно.

Вярваме, че и този път ще бъде така.

**ЛЪЧЕЗАР ЯКОВ**

***КМЕТ НА ОБЩИНА ГУЛЯНЦИ***

**МТ/**