**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 06561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГРАД ГУЛЯНЦИ**

**ПРЕДЛОЖЕНИЕ**

**ОТ ЛЪЧЕЗАР ПЕТКОВ ЯКОВ – КМЕТ НА ОБЩИНА ГУЛЯНЦИ**

**Относно:** Упълномощаване на кмета на Община Гулянци за предприемане необходимите правни и фактически действия по безвъзмездно прехвърляне на собственост върху имоти от Държавата на Общината, представляващи поземлени държавни имоти с идентификатори 30199.36.82, 30199.36.83, 68045.401.628 и 18099.520.29 за изграждане на лодкостоянки.

**Уважаеми дами и господа общински съветници,**

Община Гулянци в продължение на години последователно полага усилия за изграждане на регламентирани лодкостоянки по поречието на р. Дунав на територията на общината. В тази връзка през предходни периоди са предприемани редица действия и са отправяни искания до компетентните държавни органи за придобиване на правото на собственост, правото на ползване и правото на строеж върху поземлени имоти – държавна собственост, подходящи за реализиране на това инвестиционно намерение. Въпреки положените усилия, направените опити не са били удовлетворени.

Към настоящия момент необходимостта от изграждане на законосъобразни и обезопасени лодкостоянки е особено актуална, предвид липсата на регламентирани места за домуване и приставане на лодки, което създава предпоставки за нерегламентирано ползване на крайбрежните територии, затруднява контрола и създава рискове за безопасността на хората и имуществото.

Предмет на настоящото предложение са следните поземлени имоти – държавна собственост:

ПИ 30199.36.82 по КККР, одобрени със Заповед РД-18-40/16.07.2007г. се намира северно от с. Загражден, общ. Гулянци, обл. Плевен и е с площ от 4088 кв.м. Трайното предназначение на територията е „Горска“, а начина на трайно ползване е „Пясъци“. Собственик по данни от КРНИ е Държавата, съгласно Акт за публична държавна собственост, издаден от РС-Никопол. ПИ е незастроен.

ПИ 30199.36.83 по КККР, одобрени със Заповед РД-18-40/16.07.2007г. се намира северно от с. Загражден, общ. Гулянци, обл. Плевен и е с площ от 236 кв.м. Трайното предназначение на територията е „Горска“, а начина на трайно ползване е „Пясъци“. Собственик по данни от КРНИ е МОСВ. ПИ е незастроен.

ПИ 68045.401.628 по КККР, одобрени със Заповед РД-18-41/16.07.2007г. се намира в северната част на с. Сомовит, общ. Гулянци, обл. Плевен и е с площ от 4264 кв.м. Трайното предназначение на територията е „Урбанизирана“, а начина на трайно ползване е „Друг вид поземлен имот без определено стопанско предназначение“. Собственик по данни от КРНИ е Областна администрация – Област Плевен, съгласно Акт за държавна собственост, издаден от Служба по вписванията гр. Никопол. ПИ е незастроен.

ПИ 18099.520.29 по КККР, одобрени със Заповед РД-18-6/26.02.2007г. се намира северно от гр. Гулянци, обл. Плевен и е с площ от 1063 кв.м. Трайното предназначение на територията е „Горска“, а начина на трайно ползване е „Друг вид дървопроизводителна гора“. Собственик по данни от КРНИ е Държавата, чрез МРРБ, съгласно Акт за държавна собственост, издаден от Служба по вписванията гр. Никопол. ПИ е незастроен

Безвъзмездното прехвърляне на собствеността върху горепосочените имоти ще даде възможност за реализиране на дългогодишно планирано инвестиционно намерение с обществена значимост – изграждане на лодкостоянки, отговарящи на всички законови и подзаконови нормативни изисквания.

Изграждането на лодкостоянките е от съществено значение за местната рибарска общност, за която риболовът е традиционен поминък и основен източник на доходи. Осигуряването на регламентирана инфраструктура ще подобри условията за труд, ще повиши безопасността и ще създаде възможност за по-ефективен контрол и опазване на крайбрежната зона. Същевременно лодкостоянките ще допринесат за развитието на туризма, риболовния и водния отдих, както и за социално-икономическото развитие на общината.

На основание чл. 21, ал. 1, т. 23 и ал. 2 от ЗМСМА, чл.54, ал.1 от Закона за държавната собственост и чл. 5, ал. 1, т. 22 и чл. 6 от Правилника за организация и дейността на Общинския съвет – Гулянци предлагам Общинският Съвет да вземе следното

**РЕШЕНИЕ :**

1. Упълномощава Кмета на Община Гулянци да предприеме необходимите правни и фактически действия по безвъзмездно прехвърляне на собственост от Държавата на Община Гулянци за изграждане на лодкостоянки в поземлени държавни имоти с идентификатори 30199.36.82, 30199.36.83, 68045.401.628 и 18099.520.29.

2. Възлага на Кмета на Община Гулянци последващите съгласно закона действия по изпълнението.

**Вносител:**

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**Изготвил:**

**Николай Фердинандов**

**Нач. отдел „Управление на общинската собственост“**